《仙华招隐》
宋代·方凤

轩后悲苍剑，神娥下玉霄。
攀髯初失梦，遗蜕尚凌歊。
碧堕升棺影，青分产柱苗。
山精依鹿竹，天雨湿鸡翘。
有约成孤愤，无人重久要。
豢龙因姓氏，使鹤误轩轺。
冉冉将终老，冥冥不可招。
无书寄青雀，有恨在中条。

作者简介：（1240—1321）宋元间婺州浦江人，一名景山，字韶卿(韶父)，号岩南。宋末恩授容州文学，入元不仕。善为古今诗，不缘雕琢，体裁纯密，自成一家。有《存雅堂稿》等。